internet vaartha 155 Views
లాభాల్లో ముగిసిన స్టాక్‌ మార్కెట్లు
ముంబై : బెంచ్‌మార్క్‌ స్టాక్‌ సూచీలు 52 వారాల గరిష్టస్థాయిని అధిగమించాయి. ఆర్థికరంగ షేర్లు, వడ్డీ రేట్ల ఆధారిత రంగాల కంపెనీలు మరింతగా దూసుకు వెళ్లాయి. రిజర్వుబ్యాంకు తన ద్రవ్యవిధాన సమీక్షను మంగళవారం నిర్వహించనుండటంతో ట్రేడర్లు ఇన్వెస్టర్ల ఆసక్తి అంతా ఆర్‌బిఐ సమీక్షవైపే ఉంది. అమెరికా ఉపాధి గణాంకాలు, ఎగుమతి ఆధారిత కంపెనీల షేర్లు, ఐటిఫార్మాకంపెనీల షేర్లు భారీగా పెరిగాయి. రిజర్వుబ్యాంకు తన సమీక్షలో వడ్డీరేట్లను స్థిరంగా కొనసాగిస్తుందన్న అంచనాలున్నాయి. బిఎస్‌ఇ సెన్సెక్స్‌ 61 పాయింట్ల ఎగువన 28,140 పాయింట్లవద్ద స్థిరపడితే నిఫ్టీ 50 సూచి 28 పాయింట్లు పెరిగి 8711వద్ద నిలిచిం ది. బిఎస్‌ఇలో మిడ్‌క్యాప్‌, స్మాల్‌క్యాప్‌ సూచీలు ఒకటిశాతం చొప్పున పెరిగాయి. ఇక యూరోపియన్‌, ఆసియా మార్కెట్లపరంగాచూస్తే అమెరికా ఉపాధి గణాంకాలు మద్దతునిచ్చాయి. జపాన్‌ స్టాక్స్‌ గరిష్టంగాపెరిగాయి. యెన్‌ మారకం విలువ లు తగ్గడమే ఇందుకుకీలకం. డాలర్‌ పటిష్టం కావ డంతో కంపెనీలకు కలిసొచ్చింది. నిక్కీ225 సూచి 2.44శాతం పెరిగింది.చైనా షేర్లు వాణిజ్యగణాం కాలు నీరసించడంతో కొంత చతికిలపడ్డాయి. చైనా మెయిన్‌ల్యాండ్‌లో షాంఘై కాంపోజిట్‌ 0.6శాతం పెరిగింది. హాంకాంగ్‌లో హ్యాంగ్‌షెంగ్‌ సూచీ 1.2 శాతం పెరిగింది. ప్రభుత్వం, ఆర్‌బిఐ ద్రవ్యోల్బణం లక్ష్యం నాలుగుశాతంగా నిర్ణయించాయి. దిగువ స్థాయిలో రెండుశాతం, ఎగువస్థాయిలో ఆరుశాతం వరకూ వెళ్లే అవకాశాలున్నట్లుఅంచనా. ఇక బ్యాంకు లు, రియాల్టీ, ఆటోరంగ షేర్లు సానుకూలంగా ఉన్నాయి. రుతుపవనాల ప్రభావం పూర్తిస్థాయిలో అధ్యయనంచేస్తే తప్పవడ్డీరేట్లలో సవరణలు ఉండక పోవచ్చన్నది అంచనా. ఎగుమతి ఆధారిత రంగాలు ఐటి, ఫార్మా అమెరికా ఉపాధి గణాంకాలతో కొంత మెరుగుపడ్డాయి. భారతీయ సంస్థలకు అమెరికా అతిపెద్ద ఔట్‌సోర్సింగ్‌ మార్కెట్‌గా ఉంది. ఐటి రంగపరంగాచూస్తే ఇన్ఫోసిస్‌, విప్రో, టిసిఎస్‌ 0.1 నుంచి 1శాతం పెరిగాయి. పార్మారంగపరంగాచూస్తే లూపిన్‌, డాక్టర్‌రెడ్డీస్‌ లాబ్స్‌, సిప్లా 1-2శాతం పెరిగాయి. రెడ్డిలాబ్స్‌కు కేంద్ర ఔషధ ప్రామాణిక నియంత్రణ సంస్థ (సిడిఎస్‌సిఒ) నుంచి యూరోప్‌ మార్కెట్లకు ఎగుమతిచేసేందుకు అనుమతి లభిం చింది. రిలయన్స్‌ ఇండస్ట్రీస్‌ ఒకటిశాతం పెరిగింది. రిలయన్స్‌ జియో ఇన్ఫోకామ్‌ త్వరలోనే డేటా మొబైల్‌ సేవలు అందించనున్నది. అదాని పోర్టులు, లూపిన్‌ సంస్థలు 1-3శాతంపెరిగాయి. మంగళ వారం ఆర్థికఫలితాలు వెల్లడించను న్నాయి. హెచ్‌డిఎఫ్‌సి రెండుశాతం పెరిగింది. మాక్స్‌ఫైనాన్షియల్‌ సర్వీ సెస్‌ తన బోర్డు సమావేశంలో హెచ్‌డిఎఫ్‌సి లైఫ్‌, మాక్స్‌లైఫ్‌ల మధ్య ఉన్న ఒప్పందానికి ఆమోదం తెలిపే అవకాశంఉందని అంచనా. ఇక మూడో అతి పెద్ద కంపెనీ ఐడియా సెల్యులర్‌ 3శాతం లాభాలు దిగజారాయి. కంపెనీ నికరలాభం ఏప్రిల్‌ జూన్‌ త్రైమాసికంలో 575.6 కోట్లనుంచి 440 కోట్లకు చేరింది. వొకార్డు కంపెనీ తొమ్మిదిశాతం దిగజారింది. ఎఫ్‌డిఎ కంపెనీ అంకలేశ్వర్‌ ఉత్పత్తికేంద్రంపై హెచ్చరికలు జారీచేయడమే ఇందుకు కీలకం. భార తి ఎయిర్‌టెల్‌ 3.5శాతం దిగువన ముగిసింది. భారీ ఆఫర్లు, డిస్కౌంట్లే కొంపముంచుతున్నాయి. ఇక హీరోమోటోకార్ప్‌ స్వల్పంగా పెరిగింది. 3556 వద్ద నిలిచింది. ఎన్‌ఎస్‌ఇలో 3శాతంపెరిగింది. కంపెనీలాభాలు పెరగడమే ఇందుకుకీలకం. టాటా కాఫీ కూడా 10శాతం పెరిగింది. కంపెనీ నికర లాభం 64కోట్లకు చేరడమేఇందుకుకీలకం. యూని యన్‌ బ్యాంక్‌ ఆఫ్‌ ఇండియా 6.5శాతం దిగజా రింది. బ్యాంకు ఏప్రిల్‌జూన్‌ త్రైమాసికంలో ఎన్‌పి ఎలు 10.6శాతానికి పెరిగాయి. ఇక మిడ్‌క్యాప్‌ విభాగంలో సిమెంట్‌ కంపెనీలు 10శాతంపెరిగాయి. కొన్ని కంపెనీలు బిఎస్‌ఇలో 52వారాల గరిష్టానికి చేరాయి. మంగళం సిమెంట్‌, జెకెసిమెంట్‌ జెకెలక్ష్మి సిమెంట్‌, సాగర్‌ సిమెంట్స్‌, ఒసిఎల్‌ ఇండియా, సౌర్ష్టాసిమెంట్‌,ప్రిస్మ్‌సిమెంట్‌ వంటివి 2-9శాతం పెరిగాయి. బ్రిటానియా ఇండస్ట్రీస్‌ పరంగాచూస్తే 9 శాతం గరిష్టంగాపెరిగింది. నికరలాభం 221 కోట్లకు చేరడమే ఇందుకుకీలకం.మార్కెట్‌నిపుణుల అంచనాలు రూ.210కోట్లనుసైతం నికరలాభాలు అధిగమించాయి.